Οι **Gåte** είναι ένα συγκρότημα από Τρέντελαγκ της Νορβηγίας, που ερμηνεύουν παραδοσιακή Νορβηγική μουσική αναμειγμένη με μέταλ και ελεκτρόνικα. Το στυλ τους αναφέρεται ως προοδευτική φολκ ροκ. Το συγκρότημα δημιουργήθηκε από τον Σβέινουνγκ Σούντλι (Sveinung Sundli, βιολί, πλήκτρα) το 2000 και αρχικά εμπεριείχε την μικρότερη αδερφή του Σούντλι, τη Γκανίλντ Σούντλι (Gunnhild Sundli, φωνητικά), τον Γκιέρμουντ Λάντρε (Gjermund Landrø, μπάσο, δεύτερα φωνητικά), τον Μάρτιν Λάνγκλι (Martin Langlie, ντράμς) και τον Μάγκνους Ρόμποτ Μπέρκμαρκ (Magnus Robot Børmark, κιθάρα, πλήκτρα). Ο Λάνγκλι αντικαταστάθηκε από τον Κένεθ Κάπσταντ (Kenneth Kapstad) to 2004.

Το συγκρότημα κέρδισε το Melodi Grand Prix 2024 με το τραγούδι "Ulveham" και θα εκπροσωπήσει τη Νορβηγία στον Διαγωνισμό Τραγουδιού της Eurovision 2024 .

Ιστορία
-------

Το συγκρότημα κυκλοφόρησε το πρώτο του EP ("Gåte") το 2000 και κέρδισε γρήγορα δημοτικότητα. Ένα δεύτερο EP, επίσης ομώνυμο, κυκλοφόρησε το 2002. Το πρώτο τους άλμπουμ, "Jygri", που κυκλοφόρησε την ίδια χρονιά αποδείχθηκε ότι ήταν η εμπορική τους επιτυχία τόσο στη Νορβηγία όσο και στο εξωτερικό, ιδιαίτερα στη Σκανδιναβία και τη Γερμανία. Κέρδισαν επίσης μεγάλη προσοχή από τα μέσα ενημέρωσης, ιδιαίτερα η χαρακτηριστική φωνή της Gunnhild Sundli τράβηξε το ενδιαφέρον των μουσικών δημοσιογράφων, οι οποίοι αμέσως άρχισαν να κάνουν εικασίες για την αποχώρησή της για να δημιουργήσουν μια σόλο καριέρα. Μετά την κυκλοφορία ενός άλλου EP, του "Statt Opp (Maggeduliadei)" το 2003 και του δεύτερου άλμπουμ τους, "Iselilja" το 2004, το συγκρότημα όντως ανακοίνωσε ότι έκανε ένα διάλειμμα. Στο δελτίο τύπου τους, που εκδόθηκε στις 6 Σεπτεμβρίου, ένας από τους λόγους που αναφέρθηκαν ήταν ότι η Gunnhild ήθελε να αφιερώσει χρόνο σε άλλες επιδιώξεις. Ωστόσο, η δισκογραφική τους εταιρεία Warner Music Norway εξέδωσε ένα ζωντανό άλμπουμ ("Liva") το 2006, το οποίο είχε ηχογραφηθεί στο Rockefeller Music Hall τον προηγούμενο χρόνο, και με bonus υλικό από τη συναυλία τους στο φεστιβάλ Roskilde το 2003. Οι Gåte έκαναν μια επιστροφή το 2017 με το EP "Attersyn", ακολουθούμενο από το άλμπουμ "Svevn" το 2018. 

Κατά το πρώτο μέρος της καριέρας τους έκαναν εκτενείς περιοδείες και έπαιξαν σχεδόν κάθε δημοφιλές μουσικό φεστιβάλ στη Νορβηγία, καθώς και στο σημαντικό διεθνές φεστιβάλ Roskilde στη Δανία. Το συγκρότημα επανενώθηκε για μια συναυλία το 2009, αλλά στη συνέχεια αποφάσισε να το ακολουθήσει με μια μίνι περιοδεία στη Νορβηγία που αποτελείται από πέντε συναυλίες το 2010. Η πέμπτη συναυλία πραγματοποιήθηκε στην ταράτσα της Όπερας του Όσλο και το συγκρότημα δήλωσε ότι αυτό θα ήταν το τελευταίο αντίο.  Το 2018 ξεκίνησαν ξανά τις περιοδείες στη Νορβηγία. 

Τον Αύγουστο του 2023, οι Gåte ανακοίνωσαν ότι ο Sveinung αποχωρούσε προσωρινά από το συγκρότημα και δεν θα συμμετείχε στην επερχόμενη περιοδεία. 

Το συγκρότημα έλαβε μέρος στο Melodi Grand Prix 2024, τη νορβηγική επιλογή για τον Διαγωνισμό Τραγουδιού της Eurovision 2024, με το τραγούδι "Ulveham".  Προκρίθηκαν από τον ημιτελικό τους στις 20 Ιανουαρίου 2024  και τελικά κέρδισαν τον τελικό στις 3 Φεβρουαρίου 2024.

Προέλευση των τραγουδιών
------------------------

Πολλά από τα τραγούδια των Gåte είναι αναδιασκευασμένες εκδοχές παραδοσιακών νορβηγικών λαϊκών μελωδιών, όπως το "Sjå Attende" και το "Knut Liten og Sylvelin". Μια άλλη κύρια πηγή τραγουδιών των Gåte είναι ποιήματα της Νορβηγίδας ποιήτριας Astrid Krog Halse με προσθήκη μουσικής από τον Sveinung Sundli, όπως το "Følgje" και το "Stengd Dør". Μερικά από τα τραγούδια τους γράφτηκαν στο Nynorsk / Landsmål και εκτελέστηκαν σε μια ευρεία διάλεκτο Trøndersk.

Στο "Svevn", πολλά τραγούδια έχουν στίχους του βετεράνου λαϊκού μουσικού Knut Buen, ο οποίος έγραψε επίσης τους στίχους του "Kjærleik" στο "Iselilja".

Μέλη
----

### Γκανίλντ Σούντλι (Gunnhild Sundli)

Η Γκανίλντ (γεννημένη στις 2 Ιουλίου 1985) είναι η βασική τραγουδίστρια του συγκροτήματος και εντάχθηκε στο συγκρότημα το 1999. Γεννήθηκε και μεγάλωσε στο Orkdal, και σήμερα κατοικεί στο Trondheim. Άρχισε να τραγουδά όταν ήταν 9 ετών και από τότε τραγουδά τόσο στην κλασική όσο και στην τζαζ μουσική. Σπούδασε τραγούδι στο Heimdal Upper Secondary School. 

### Μάγκνους Μπέρκμαρκ (Magnus Børmark)

Ο Μπέρκμαρκ (γεννημένος στις 21 Νοεμβρίου 1982) είναι από το Τρόντχαϊμ. Έμαθε να παίζει κιθάρα και πιάνο από τον μεγαλύτερο αδερφό του. Έχει παίξει σε δημοφιλή ροκ συγκροτήματα, όπως οι Torch, πριν ενταχθεί στους Gåte τον Δεκέμβριο του 2000. Παίζει ένα Fender Telecaster, Robotcaster και Les Robot, με τα δύο τελευταία να είναι κατασκευασμένα από τον Frank Stavem. Παίζει κιθάρα στο συγκρότημα 22. 

### Γιον Έβεν Σέρερ (Jon Even Schärer)

Ο Σέρερ (γεννημένος στις 27 Σεπτεμβρίου 1990) είναι από το Kvikne. Είναι ο ντράμερ του συγκροτήματος και συνεργάζεται με Νορβηγούς καλλιτέχνες ως στιχουργός για την προώθηση της λαϊκής μουσικής. Είναι επίσης εκπαιδευτικός διευθυντής σε νηπιαγωγείο και ολοκλήρωσε την πτυχιακή του διατριβή στην εκπαίδευση στο νηπιαγωγείο. 

### Ματς Πόλσεν (Mats Paulsen)

Ο Πόλσεν (γεννημένος την 1η Μαρτίου 1983) είναι μπασίστας από το Τρόντχαϊμ. Μαζί με τον Μπέρκμαρκ, σχημάτισαν το νορβηγικό συγκρότημα 22. Έγινε επίσης φιναλίστ στη νορβηγική έκδοση του *MasterChef* το 2010. 

### Τζον Στένερσεν (John Stenersen)

Ο Στένερσεν είναι μουσικός και συνθέτης από το Risør. Παίζει αρχαία σκανδιναβικά όργανα όπως το nyckelharpa, το moraharpa και το hurdy-gurdy.

Δισκογραφία
-----------

### Άλμπουμ

### EP

### Singles

Παραπομπές
----------

Εξωτερικοί σύνδεσμοι
--------------------

* Επίσημος ιστότοπος
* Gåte on Europopmusic.eu

Πρότυπο:Norway in the Eurovision Song Contest

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Διαγωνισμός Τραγουδιού Eurovision 2024 |
| --- |
|  |
| Χώρες | 

|  |  |
| --- | --- |
| Τελικός | 
* Γαλλία
* Γερμανία
* Ηνωμένο Βασίλειο
* Ισπανία
* Ιταλία
* Σουηδία
 |
|  |
| Ημιτελικοί | 
* Άγιος Μαρίνος
* Αζερμπαϊτζάν
* Αλβανία
* Αρμενία
* Αυστραλία
* Αυστρία
* Βέλγιο
* Γεωργία
* Δανία
* Ελβετία
* Ελλάδα
* Εσθονία
* Ιρλανδία
* Ισλανδία
* Ισραήλ
* Κροατία
* Κύπρος
* Λετονία
* Λιθουανία
* Λουξεμβούργο
* Μάλτα
* Μολδαβία
* Νορβηγία
* Ολλανδία
* Ουκρανία
* Πολωνία
* Πορτογαλία
* Σερβία
* Σλοβενία
* Τσεχία
* Φινλανδία
 |

 |
|  |
| Καλλιτέχνες | 

|  |  |
| --- | --- |
| Τελικός | 
* Όλι Αλεξάντερ
* Σλιμάν
 |
|  |
| Ημιτελικοί | 
* Γιόουστ Κλάιν
* Μαρίνα Σάττι
* Μπέσα Κοκεδίμα
* Νούτσα Μπουζαλάτζε
* Σίλια Καψή
* Τάλι
* Aiko
* Bambie Thug
* Kaleen
* Mustii
* Raiven
 |

 |
|  |
| Τραγούδια | 

|  |  |
| --- | --- |
| Τελικός | 
* "Mon amour"
 |
|  |
| Ημιτελικοί | 
* "Doomsday Blue"
* "Fighter"
* "Liar"
* "Pedestal"
* "Veronika"
* "We Will Rave"
* "Zemrën n'dorë"
 |

 |

 |



1. 1 2 3  Follevåg, Geir (26 Μαΐου 2010). «Gåte Biography». *Allkunne.no* (στα Norwegian). Αρχειοθετήθηκε από το πρωτότυπο στις 22 Φεβρουαρίου 2013. Ανακτήθηκε στις 23 Νοεμβρίου 2012. CS1 maint: Μη αναγνωρίσιμη γλώσσα (link)
2. ↑  «Gåte Biography». *Last.fm*. Ανακτήθηκε στις 23 Νοεμβρίου 2012.
3. 1 2  Rønning, Øyvind (29 Οκτωβρίου 2018). «Mektig Gåte-comeback - 14 år etter forrige album». *Dagbladet.no*.
4. ↑  Robin Olsen. «Gåte annonserer flere konserter». *Musikknyheter.no*. Ανακτήθηκε στις 28 Απριλίου 2020.
5. ↑  Guro Kleveland. «Sveinung Sundli slutter i Gåte». *ballade.no*. Ανακτήθηκε στις 27 Αυγούστου 2023.
6. ↑  «Norway's Melodi Grand Prix 2024: The 18 artists and songs». *Eurovision.tv*. EBU. 5 Ιανουαρίου 2024. Ανακτήθηκε στις 5 Ιανουαρίου 2024.
7. ↑  Abril, Ángel (20 Ιανουαρίου 2024). «Melodi Grand Prix 2024: Erika Norwich & Super Rob, Gåte y Dag Erik Oksvold & Anne Fagermo consiguen su pase para la gran final de la preselección noruega» [Melodi Grand Prix 2024: Erika Norwich & Super Rob, Gåte and Dag Erik Oksvold & Anne Fagermo manage to advance to the grand final of the Norwegian preselection]. *ESCplus España* (στα Ισπανικά). Ανακτήθηκε στις 20 Ιανουαρίου 2024.
8. ↑  Jolicoeur, Todd (13 Οκτωβρίου 2018). «10 Quick Ones with Magnus Børmark of 22». *100% Rock Magazine* (στα Αγγλικά). Ανακτήθηκε στις 30 Ιανουαρίου 2024.
9. ↑  Arnesen, Marit (22 Μαΐου 2017). «Gåte gjenoppstår med Jon Even Schärer på laget» [Gåte is resurrected with Jon Even Schärer on the team]. *Arbeidets Rett* (στα Νορβηγικά Μποκμάλ). Ανακτήθηκε στις 30 Ιανουαρίου 2024.
10. ↑  Sørnes, Lars (2 Απριλίου 2018). «Mats slår seg opp i restaurantbransjen» [Mats sets himself up in the restaurant business]. *Bladet* (στα Νορβηγικά Μποκμάλ). Ανακτήθηκε στις 30 Ιανουαρίου 2024.
11. ↑  «John Stenersen». *johnstenersen.no* (στα Αγγλικά). Ανακτήθηκε στις 30 Ιανουαρίου 2024.